Case ID: 1220577
Sentence 12: Atası vəfat etdiyindən, İsmayıllı şəhəri H.ünvan 2 ünvanında yerləşən mənzildə yaşayan dayısı və ailə üzvüləri ilə birlikdə yaşamış, orda məktəbdə təhsil almış, ancaq yay aylarında tətil dövründə Sumqayıt şəhərində yaşayan anasının yanına gəlmiş, 2018-2019cu tədris ili yekunlaşdıqdan sonra anası Xəyalənin yanına gəlmiş və onunla birlikdə yaşamış, X5 və X6 əvvəllər tanımamış, Təqsirləndirilən şəxs ilə isə yaşadığı məhəllədə tanış olmuş, Elcan yaşadığı binanın yaxınlığında yerləşən yataqxanada yaşamış, onunyaşadığı evdə ailə üzvüləri ilə münasibətləri yaxşı olmadığından o, yaşadığı evdən çıxmış və yaşadığı evə qayıtmamış, sonuncu dəfə xx.xx.2019-cu il tarixdə Elcan “WhatsApp” sosial şəbəkəsindən istifadə etməklə ona “SMS” yazaraq görüşmələrini təklif etmiş, həmin vaxt xidmətçi işlədiyi “Zeytun” restoranında işdə olduğundan, ona saat 23 radələrində iş yerinin yaxınlığında görüşmələrini təklif etmiş, Elcan danışdıqları vaxtı iş yerinin yanına gəlmiş, onunla görüşdükdən sonra birlikdə “Göyərçin” abidəsinin yerləşdiyi parka getmişlər, aralarındakı söhbət zamanı Elcan pula ehtiyacının olduğunu bildirmiş və oğurluq etmələrini təklif etmiş, ilk olaraq razılaşmaq istəməsədə, sonradan Elcanın təklifi ilə razılaşmış, həm də Elcan əgər nəsə problem yaransa, məsuliyyətin hamısını üstünə götürəcəyini bildirmiş, bundan sonra Elcan qonşuluqlarında yaşayan adını ona demədiyi şəxsin evində pul olduğunu demiş, həmin evdən oğurluq etmələrini təklif etmiş, daha sonra birlikdə parkda bir müddət gəzişmişlər, saat təxminən 03 radələrində Elcanla birlikdə Sumqayıt şəhəri 29-cu məhəllə ərazisinə gəlmişlər və Elcanın göstərdiyi yataqxananın dəhlizinə daxil olmuşlar, dəhlizdə işıq yanmamış, Elcanla dəhlizdə yerləşən mənzillərdən birinin giriş qapısına yaxınlaşdıqda qapının açıq olduğunu görmüşlər, həmin vaxt kənarda dayanıb kənar şəxslər gələrsə məlumat verməsindən ötrü dəhlizdə gözləmiş, Elcan isə qapının açıq olmasından istifadə edərək içəri daxil olmuş, Elcan mənzilə daxil oplduqdan sonra mənzilin içərisində təxminən beş dəqiqə ərzində qalmış, bu müddətdə dəhlizdə heç kimin olmamasına əmin olduqdan sonra qapıdan içəri girmiş, həmin vaxt içəridə çarpayının üzərində bir nəfər kişinin yatdığını görmüş, içəri daxil olduqdan sonra içəridə olan rəfin üzərində bir ədəd qadın əl çantası olduğunu görmüş və həmin əl çantasını götürüb dərhal çölə çıxmış, bu müddətdə Elcanda dəhlizə çıxmış, daha sonra ordan qaçıb uzaqlaşmışlar, qadın əl çantası və pul kisəsinin içərisindən ümumilikdə 930 manat pul çıxmış, həmin pulu götürüb pul kisəsini binanın qarşısında park edilmiş avtomobillərdən birinin altına atmışlar, qadın əl çantasını isə binanın arxasında inşa edilmiş avtomobil qarajlarının yanından keçəndə qarajların damına atmış, sonra ordan çıxıb Sumqayıt şəhəri “Göyərçin” abidəsinin ərazisində yerləşən “Star rooms” karaoke klubuna gəlmişlər, orda səhərə kimi əylənib, oğurladıqları pulun bir hissəsini xərcləmişlər, səhər açılandan sonra isə Elcanla birlikdə “Cavid” ticarət mərkəzinə gedib özlərinə geyim əşyaları, hovuzda çimmək üçün şort almışlar, bundan sonra isə Abşeron rayonu ərazisində yerləşən “Sprinq” otelinə gedib orda istirahət etmişlər və əldə etdikləri pulun əksər hissəsini xərcləmişlər, axşam saat 20 radələrində oteldən çıxdıqdan sonra yenidən Sumqayıt şəhərinə qayıtmışlar, bir qədər parkda gəzişdikdən sonra yenidən oğurluq etmək qərarına gəldiklərindən, bu dəfə Elcan Sumqayıt şəhəri 4-cü məhəllə ərazisində yerləşən Əlövsət adlı şəxsə məxsus marketdən oğurluq etmələrini təklif etmiş, bu məqsədlə həmin əraziyə gəlmişlər, ancaq mağazanın qarşısında avtomobil saxlandığından ordan oğurluq etmək fikrindən yayınıb, daha sonra piyada gəzə gəzə oğurluq edəbiləcəkləri mağaza axtaraaxtara Sumqayıt şəhəri 2-ci məhəllə ərazisinə gəlmişlər.